הדרך הנאצלת כפולת השמונה – לחיים של חירות: סדרת מפגשי אונליין עם אילן לוטנברג
2022-09-28 19:00 - 2022-11-09 19:00 (Asia/Jerusalem) | מפגש מקוון
״באופן מסורתי, “דרך שמונת הנתיבים” נלמדת כשמונה צעדים, כמו הבנה נכונה, דיבור נכון, ריכוז נכון וכדומה. אך דרך שמונת הנתיבים האמיתית נמצאת בתוכנו – שתי עיניים, שתי אוזניים, שני נחיריים, לשון וגוף. שמונה הדלתות האלה הן הדרך כולה, ומי שצועד בה הינה התודעה. דע את הדלתות הללו, חקור אותן וכל התופעות יתגלו בפניך. ״
אג׳אהן צ׳ה
נתיב הבודהה לשחרור – המוכר כאמת הנאצלת הרביעית או הדרך הנאצלת כפולת השמונה – מורכב משמונה תרגולים השזורים זה בזה, מתייחסים לכל היבט של חיינו, ומציעים אפשרות לטרנספורמציה רדיקלית שלהם – מסבל לחירות.
כשאנו מתיימנות.ים ומיטיבות.ים לתרגל את המרכיבים של הדרך – גלומה בהם היכולת להפחית ואף להפסיק את ההיצמדות, ההיאחזות, השנאה, הפחד, הבלבול והאשליות שלנו. וכאשר אנו לומדות.ים לעשות זאת באופן עמוק ויסודי, הם משנים אותנו מן היסוד.
כי מה שהבודהה לימד לא היה רק מערכת של טכניקות מדיטציה או שיטה להתפתחות פנימית, אלא דרך חיים מקיפה המבוססת על התעוררות.
בעוד ההגדרות של כל אחד מהתרגולים הללו ניתנות ללימוד ולהבנה, היישום וההטמעה המלאים שלהן נמשכים חיים שלמים. עם זאת, ככל שאנו צועדות.ים בדרך, באופן אורגני מתרחש תהליך מקביל – שמונת המרכיבים של הדרך חדלים להיות תרגולים, אלא הופכים יותר ויותר להיות הביטוי הטבעי של חיים משוחררים.
במהלך הסדרה הזו, נחקור, נלמד ונתרגל את מרכיביה הפרקטיים של הדרך וההיבטים המעשיים שלהם בחיי היום-יום שלנו. נעשה זאת בתרגול שקט, שיחות דהרמה ושיתופים. הסדרה מתאימה למתחילות.ים המתעניינות.ים בדרך הבודהיסטית וגם לבעלות.י נסיון שמבקשות.ים להעמיק בה.
תאריכי המפגשים:
ספטמבר – 7, 14, 21, 28
אוקטובר – 12, 19, 26
נובמבר – 2,9
עלות: 540 ש״ח
להצטרפות, נא שלחו אלי מייל עם מספר פרטים על עצמכן.ם, ובמידה שיש – היכרותכן.ם עם הדרך הבודהיסטית ונסיונכן.ם בתרגול:
i.luttenberg@gmail.com
בואו בשמחה ובלב פתוח,
אילן

ערב דהאמה ב׳בית בגלעד׳
2022-10-17 19:30 - 21:00
מדיטציה, צ׳נטינג ולימוד משותף.
פתוח לחדשים וותיקים כאחד, ללא צורך ברישום או תשלום – כל הפעילות של עמותת אפאמאדה היא על בסיס דאנה בלבד.
הכתובת היא רחוב הגלעד 2, דירה 2, תל אביב

מפגש בוקר ׳בבית בגלעד׳
2022-10-21 07:30 - 09:00
מדיטציה, צ׳נטינג וארוחת בוקר
המפגש פתוח לכולם, חדשים וותיקים כאחד, ללא צורך ברישום או תשלום – כל פעילות עמותת אפאמאדה היא על בסיס דאנה.
הכתובת היא רחוב הגלעד 2, דירה 2, ת״א

מפגש מקוון בסדרת מפגשי שבילים רבים דהרמה אחת: תפיסת מציאות לא מציאותית – על אשליות והזדמנויות
2022-10-21 10:00 - 12:00
לחצו לכניסה למפגש המקוון ולמתן דאנה

תפיסת מציאות לא מציאותית – על אשליות והזדמנויות

בהשתתפות: ד״ר אורה סתר, ד״ר איתן בולוקן, ירון בהיר, שלמה בזם
יום שישי, ה-21/10/22, בין השעות 10:00 ל-12:00 (מומלץ להתחבר כבר ב-9:30)
המפגש ייערך בשידור חי אונליין דרך תוכנת ZOOM. ניתן יהיה להיכנס לצפייה באירוע החל משעה 09:30, חצי שעה לפני תחילתו. מומלץ להתקין את תוכנת ZOOM על המחשב טרם תחילת המפגש. ניתן להורידה בקישור הבא.
אנו חווים את המציאות דרך הפילטרים של התבניות המנטליות, ההשקפות, הדעות והזיכרונות שנבנו בנו לאורך השנים. עם זאת, איננו מפקפקים בכך שזו המציאות האמיתית והאובייקטיבית ומתעלמים מהשפעת המציאות הפנימית עליה.
כאשר המציאות לא מתרחשת בהתאם לציפיות שלנו, עולות תחושות של הצפה וחוסר ישע ואנו מגיבים בצורך להימנע ולהכחיש, כדי להקטין את הפגיעה. התוצאה היא, מחירים רגשיים כבדים בחיינו ותחושה שהמציאות פועלת נגדנו.
במפגש זה ננסה לפקפק בתפישת המציאות הנוכחית שלנו ונחקור את הגישה הבודהיסטית כלפי האשליות וההזדמנויות שאנו יוצרים לעצמנו, בדרך לנוכחות של חופש בחיינו.
עלות המפגש: דאנה (תרומה כנדיבות הלב)
לחצו כאן לתרומה למורים ולבודהיזם בישראל

על המשתתפות/ים:
אורה סתר
תלמידה, מתרגלת ומלמדת בודהיזם בחיבורים אפשריים שונים לעולם הארגון והניהול. תואר שני ושלישי בניהול מאוניברסיטת תל אביב, ולימודים לתואר שני בבודהיזם ותרבויות מזרח אסיה. לימדה בפקולטה לניהול באוניברסיטת תל אביב ובבית ספר לניהול בדלהי, הודו. בעבר הייתה מנכ”לית להב – פיתוח מנהלים באונירסיטת ת”א, ובהמשך כיהנה כיו”ר פסיכו-דהרמה ויו״ר איגוד היועצים הארגוניים. בשנים האחרונות פיתחה מספר תכניות לחיבור בין העולמות, סביב נושאים של מנהיגות, מיינדפולנס, ניהול קריירה וייעוץ ארגוני. בשנה האחרונה מארחת סרטן גרורתי.
איתן בולוקן
עוסק בחקר הדתות, בפילוסופיה ואתיקה השוואתית וכן בחקר התרגום והפרשנות, בעיקר של כתבים בודהיסטיים ואופן קבלתם במערב. את לימודיו עשה בביה”ס לפילוסופיה שבאוניברסיטת ת”א ובפקולטה ללימודי הבודהיזם באוניברסיטה קומאזווה שבטוקיו, בה חקר את כתביו והגותו של נזיר הזן דוגן.
ירון בהיר
לומד בודהיזם ומתרגל מדיטציה יותר מעשרים שנה. בימים אלו הוא לומד לתואר שני בחוג למדעי הדתות באוניברסיטה העברית וכותב תזה על פילוסופיית “דרך האמצע” בבודהיזם הטיבטי. בוגר ומנהל לשעבר של בית ספר להכשרת מתרגמים מטיבטית LRZTP שבדהרמסלה בהודו. שם גר ולמד טיבטית ובודהיזם במשך שלוש שנים וחצי. בשנים האחרונות הוא מתרגם כתבים ומורי דהרמה טיבטים לעברית. בהכשרתו עובד סוציאלי.
שלמה בזם
לומד ומתרגל בודהיזם טיבטי, תלמידו של קרמה צ’גמה רינפוצ’ה, וסנגטרול רינפוצ’ה. Neydo Kagyo
מייסד MEDITATION FACTORY, מרכז בודהיסטי לתרגול ולימוד בהרצליה. אוהב את הבודהה דהרמה על כל זרמיה וגווניה.

מתנת הנתינה בדרך הבודהה - סדנת שבת עם מאיר זוהר - קיבוץ כברי
2022-10-22 10:00 - 17:00
~~~
מהי העזרה שאנחנו מבקשים? מהי הנתינה שאנחנו מגישים?
מהי הנתינה והעזרה שמתייחסות ישירות לאיכות החיים, שלנו ושל זולתנו?
מהי הדרך לעזור לעצמנו וגם לאחרים לקבל ולתת את המתנה של החיים?
מתנת הנתינה בדרך הבודהה היא המתנה שאנחנו מקבלים כאשר אנחנו פותחים את הלב ונותנים – זו נתינה הדדית, היא המתנה של הנשימה של החיים: פנימה, אנחנו חופשיים לקבל כל מצב חיים נוכחי בחמלה, והחוצה, להגיש את מיטבנו לכל מי שאנחנו פוגשים בשמחה.
זו נתינה שנובעת מעצמה כאשר אנחנו ערים בהכרת תודה, נתינה חופשייה שאינה עסקה, נתינה נדיבה ללא אמת-מידה – זו מתנה של נוכחות מיטיבה; זו הנכונות לגלות נוכחות, להיות נוכחים ולהגיש את נוכחותנו גם לאחרים, וכך – בענווה ואחווה – לעזור לכולם, ללא אפליה, לגלות ולהגשים את מיטבם.
~~~
ההשתתפות בהרשמה מראש — הפרטים המלאים של הסדנה, וקישור לטופס ההרשמה, באתר בית קשב:
https://sites.google.com/view/new-keshev/activities/retreats-03
~~~

ערב דהאמה ׳בבית בגלעד׳
2022-10-22 19:30 - 21:00
מדיטציה, צ׳נטינג ולימוד משותף
המפגש פתוח לכולם, חדשים וותיקים כאחד, ללא צורך ברישום או תשלום – כל פעילות עמותת אפאמאדה היא על בסיס דאנה.
הכתובת היא רחוב הגלעד 2, דירה 2, ת״א

קורסנגהא עם אבי פאר: מה ניתן וראוי לשנות-פנטזיות מול מציאות
2022-11-07 20:00 - 22:30
נובמבר-דצמבר 2022
מה ניתן וראוי לשנות-פנטזיות מול מציאות
שמונה מפגשים שבועיים | החל מה-7.11.22, בימי שני, 20:00-22:30
קורס אונליין (באמצעות זום)
(4 מפגשי נובמבר: 7.11, 14.11, 21.11, 28.11 | 4 מפגשי דצמבר: 5.12, 12.12, 19.12, 26.12)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך). המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום. ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת. המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס נובמבר-דצמבר 2022:
הבודהה דיבר על חמש “יכולות” (או “תכונות”) מנטליות שקיימות בנו כבר עכשיו, כפוטנציאל להתעוררות – אמון, חיוניות, תשומת לב, ריכוז, תבונה:

יכולות אלו הן כמו “זרעים שממתינים בשקט לתנאים המתאימים שיאפשרו להם לנבוט, לפרוח ולשגשג”.
זה אפשרי. באחריותנו ובכוחנו לספק לעצמנו את “התנאים המתאימים” המאפשרים התעוררות ושינוי מיטיב בחיינו .

בקורסנגהא זה נחקור את הנושאים הבאים ככלים להתבוננות, לתרגול וליצירת שינוי בעל ערך בחיינו , בקשר עם עצמנו ובמערכות היחסים שלנו:

מהן אותן חמש “יכולות” ואיך הן באות לידי ביטוי מעשי בחיינו.
כיצד ניתן לפתחן בדרך מציאותית ומטיבה, בלי ללכת לאיבוד בפנטזיות וציפיות לא ריאליות.
כיצד יש לאזן בין התכונות השונות, על מנת להיעזר בהן ביעילות.
מהי “חברות ראויה” לפי הבודהיזם.
כיצד לבחור עם מי להתרועע ובמי לתת אמון.
מהו “אמון ללא אמונה” ומה חשיבותו.

להאזנה לשיחות על בודהיזם של אבי פאר ביוטיוב- לחץ/י כאן
מחיר: 450 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.
אבי פאר
יליד 1951, לומד ומתרגל החל מ-1995. מלמד בודהיזם בריטריטים, קורסים וקבוצות לימוד ותרגול שבועיות (סנגהא), ממייסדי אתר “בודהיזם בישראל“, מפגשי “שבילים רבים דהרמה אחת”, “פעם בשבוע- המאמר הבודהיסטי השבועי” ו”כתב העת הבודהיסטי“. כותב ומתרגם בנושאים בודהיסטיים. ממתרגמי הספרים “מה שלימד הבודהא” ,”סמה סטי- תשומת לב נכונה“, “ההתהוות המותנית“, “טוב, רוע ומעבר להם-הקארמה בלימוד הבודהיסטי” , “חשיבה בהירה”, “ניבאנה” ומחבר “שירי דהרמה- שירים להולכים בדרך“, “מעמקים לא אישיים” ו-“שמעתי את הבודהה שר“. מלמד בודהיזם כגישה רכה ואנושית לחיים, תוך מתן דגש על ההיבטים המעשיים. מציע כלים לבדיקה אישית והרהור ואינו רואה בבודהיזם דוקטרינה קשיחה “כזה ראה וקדש”.
נשמח אם תיידעו גם את חבריכם או כל מי שהנושא עשוי לעניין אותו/ה לקבלת פרטים נוספים ושאלות: אבי פאר – 054-4263890 או בדוא”ל: avipeer51@gmail.com

יום תרגול בנושא "לב ער בעולם בוער" בנווה שלום בהנחיית נטע פרל לוי
2022-11-18 09:30 - 16:30
“הלב שנשבר לרווחה יכול להכיל את העולם כולו”
ג’ואנה מייסי
פעמים רבות אנחנו מתנתקות.ים והופכות.ים קהות.ים אל מול כאב וקושי. יהיו אלה כאב וקושי אישיים או כאלה שאנחנו פוגשות.ים בעולם. הניתוק הזה הוא מנגנון ששומר עלינו מפני הכאב, אבל הוא גם מגיע עם מחירים כבדים. הניתוק מרחיק אותנו מאינטימיות עם העולם, ממגע עם יופי, משייכות רחבה אל שמיים ואדמה, חיות, צמחים, עונות שנה, זריחות ושקיעות, ומקשר קרוב עם חיות מלאה ופועמת של עצב ושמחה, אהבה וצער. הניתוק גם לא מאפשר לנו לראות בבהירות את מה שקורה ומתוך כך לפעול פעולות נבונות ומיטיבות.
תרגול המדיטציה מזמין אותנו להתקרב אל החיים, להיפתח אל אינטימיות עם האופן שבו הם רוקדים בתוכנו וסביבנו. לשמוט רעיונות והעדפות ולפגוש באופן חי וטרי את האופן שבו הם מתגלים.
אינטימיות כזו מזינה אותנו באופן עמוק, מאפשרת לנו מגע עם תבונה ועם חמלה, ומולידה את האפשרות לעשות את חלקנו בתוך העולם.
ביום התרגול הזה נתוודע אל האפשרות של מגע קרוב עם החיים. נקבל השראה מעבודתה של ג’ואנה מייסי, מורה בודהיסטית ואקטיביסטית מופלאה, ונתנסה גם בתרגולי מדיטציה שקטים וגם בתרגולים משותפים על מנת להתקרב ולהעמיק אל תוך ליבנו הער, ונשאל איך הוא שולח אותנו בחזרה אל העולם.
יום התרגול מתאים למתרגלות.ים מנוסות.ים ומתחילות.ים, ולכל מי שלב חי בקרבה.

שבת לימוד ותרגול מדיטציה בהנחיית אילן לוטנברג בכפר מונש (ליד נתניה)
2022-11-19 10:00 - 17:00
שבת לימוד ותרגול מדיטציה

ביום התרגול נתרגל יחד את אומנות הנוכחות כפי שלימד הבודהה; נוכחות מלאה וישירה עם המציאות כפי שהיא עכשיו, ברגע זה. נלמד איך להיות עם כל מה שפוגש אותנו – פנימית וחיצונית – בתשומת לב ובסקרנות.
יום התרגול יתקיים בשתיקה, ויכלול פרקי זמן של מדיטציה מונחית, תרגול בישיבה ובהליכה, שיחת דהרמה וזמן לשאלות.

יש להתחייב להגיע ליום שלם – מתחילתו ועד סופו. לא תתאפשר השתתפות חלקית.
אנא הגיעו עד רבע שעה לפני תחילת היום כדי להתמקם ולהתארגן ושנוכל להתחיל ביחד בזמן.

הרשמה
ההשתתפות בשבת היא בהרשמה מראש בלבד.
ההרשמה לקורס נעשית על ידי מילוי טופס הרשמה

קורס בנושא "בגוף ראשון" ברמת השרון בהנחיית נועה נחום
2022-11-21 10:00 - 13:00
בסוטרת הסאטיפטנה מציין הבודהה את הגוף כבסיס הראשון לתשומת לב. ועדיין, רובנו חיים בראש, מנותקים מהגוף ומרוחקים ממנו.
תרגול קבוע וטיפוח של מיינדפולנס שמעוגן בגוף עשוי להביא שלווה, ראיה בהירה, ידע, חיים שמחים ופיתוח חוכמה.
בקורס זה נשים דגש על המודעות לגוף דרך חוויה ישירה.
נלמד יחד על הגוף כעוגן לתשומת הלב וכמשאב התורם לרווחה, נחקור דרכים לעבודה עם כאב, ואת האפשרויות לחופש מתוך התבוננות בתחושות – נעימות, לא נעימות ונייטרליות.
מפגשים אלו הם הזמנה לחוות את הגוף שלנו מבפנים, להביא איכויות של התעניינות אמיתית לחוויה הפיזית המתרחשת.
הלימוד ישען על ידע תיאורטי, קריאה בסוטרת הסאטיפטנה, שיח וחקירה משותפים ויכלול מגוון תרגולי מדיטציה שונים – בישיבה, בשכיבה ובתנועה – שיאפשרו לנו להתחבר לגוף בצורה ישירה ואינטימית.
ההשתתפות מתאימה לכל רמות הניסיון ולכל מי שמעוניין להעמיק בתרגול ובהבנה של הגוף כמקור לחכמה

מתי ואיפה?

שישה מפגשים בימי שני בין 13:00-10:00 במרכז גוף נפש, רמה״שׁ החל ב- 21.11.22

קורס בנושא "קבלה רדיקלית" בתל אביב (יפו) בהנחיית אסף סטי אל-בר
2022-11-21 15:00 - 17:30
“התהליך של להפוך למי שתהייה,
תחילתו בקבלה מוחלטת של מי שאתה כעת”
הנפולה גונראטאנה
הדרך הבודהיסטית נעה בין שני קצוות: מחד, היא מציבה שאיפות יומרניות – השאיפה למצוא חופש, שחרור, “להתעורר”; מאידך היא קוראת להרפיה, למאמץ ללא מאמץ, לקבלה ולחמלה עצמית.
כיצד דרות שתי השאיפות זו עם זו? התשובה הבודהיסטית נעה על מספר מישורים: מחד נוכחת האמונה העזה ברוח האנושית, בשאיפה של התודעה להתפתח ולצמוח. שיפוטיות וביקורת עצמית עשויים לתמוך בהתפתחות עד רמה מסויימת. התפתחות נכונה, ודאי כזו שכוללת שלווה פנימית ואהבה, כרוכה בהכרח בהרפיה משיפוטיות שכזו ומתן אמון בשאיפה הפנימית לצמוח ולגדול כל עוד התנאים מאפשרים זאת.
תשובה נוספת מבהירה כי הוויתור על ביקורת ושיפוטיות אין פירושו ויתור על נחישות, על מאמץ או על יכולת הבחנה. המאמץ שלנו הופך למאמץ נחוש ועקבי שמסרב להיגרר לאלימות פנימית. כמו אמא טובה שמלמדת את ילדה משימה מורכבת בפעם הראשונה, ישנה יציבות עצומה ואהבה עצומה, ללא כעס, תסכול או שיפוטיות. הקבלה הרדיקלית מניחה שאם רק היינו מצליחים להתייחס לעצמנו כמו שאנחנו מתייחסים לחברה או לילד אהובים, עם אותה אהבה, אותה חמלה, אותו פרגון, ומאידך אם השאיפה העמוקה שלאדם האהוב יהיה טוב, שהיא תהיה חופשיה, עם השאיפה שתהיה בה התבונה והעצמה לחפש ולמצוא חופש – אם רק נצליח להתייחס כך לעצמנו הרי שקבלה רדיקלית תדור ללא קושי בכפיפה אחת עם חמלה ואהבה נחושות להשתחרר ולמצוא שמחה.
​
האימון בקבלה רדיקלית נוגע אם כן בכל שדרות החיים, הוא רלבנטי למערכת היחסים שלנו עם עצמנו, ולכן גם למערכות היחסים עם האחרים והאחרות, עם העולם סביב. הוא כולל בתוכו עבודה פנימית מדיטטיבית, אבל הוא כולל גם תרגול בחיי היום יום, של קבלה של האחרים והאחרות בחיינו, קבלה של העולם כפי שהוא, מבלי לוותר על השאיפה לשנותו.
הקורס יציע התייחסות לקבלה רדיקלית מפרספקפטיבה בודהיסטית, נבחן ונבין את הקבלה הרדיקלית דרך מושגים מרכזיים בדרך הבודהיסטית ובתוכם ארבע אמיתות האצילים, שלושת מאפייני הקיום, תוך דגש גדול על הקשר בין קבלה רדיקלית לבין תרגול הריקות.
במקביל נשזור את תרגול הקבלה הרדיקלית עם תרגול האיכויות ללא גבול (איכויות הלב), נלמד ונעמיק בהבנת תפישת החמלה הבודהיסטית והקשר בינה לבין קבלה רדיקלית, וכן התרגול של מודיטה (שמחה מפרגנת) והכרה בטוב.
המפגשים יכללו כמובן אימון במדיטציה שקטה, את מרבית המפגשים נפתח בתרגול שקט, לאחריו תתקיים שיחה על נושא הקורס ובהמשך המפגש נתרגל על פי רוב מדיטציה נוספת של איכויות הלב או של הרהור (מדיטציה אנליטית).
כחלק מובנה מהקורס נקיים תרגילים בין אישיים של שיתוף בזוגות וקבוצות קטנות סביב אתגרי התרגול על הכרית וביום-יום.
​
“כאשר אנו נעשים נוכחים בהווה… אנחנו מגלים אמת מדהימה: החיים הרוחניים רובם ככולם, הם קבלה עצמית. ההשלמה עם שירת חיינו מאפשרת לנו להתחיל ליצור זהות עמוקה וגדולה, זהות בה יכול לבנו להכיל הכל בתוך מרחב של חמלה חסרת גבולות”.
ג’ק קורנפילד, ‘דרך הלב’

מבנה התכנית

עשרה מפגשים ויום תרגול
החל ב- 21.11.22

למתרגלות ומתרגלים בעלי ניסיון של שנה לפחות

מתי ואיפה

ימי שני 17:30-15:00
היברידי: סטודיו שאלה ביפו ובזום

מחיר

מחיר מומלץ: 1600 ש״ח , מחיר מופחת:​ 1300 ש״ח, תמיכה בקהילה: 1900 ש״ח

אנו מזמינים אתכן.ם לבחור את שכר הלימוד בהתאם ליכולתכם.ן בעת הזו

הזדקנות ברוח הדהרמה - מפגש אונליין עם ד"ר לארי וורד וד"ר פגי וורד ממסורת תיך נהאת האן - אונליין
2022-11-23 19:30 - 21:00
The Best Age Is The Age We Are

מפגש מיוחד עם Dr Larry Ward and Dr Peggy Rowe Ward

הקדמה: שאילה וברוך שליו

יום רביעי 23.11.22 בין השעות 19:30-21:00 (שעון ישראל)

המפגש יתקיים בשפה האנגלית – בליווי תרגום סימולטני לעברית
בשנת 2014 תיך נהאת האן העביר ריטריט של 21 יום שכותרתו היתה “מה קורה כשאנו מתים” כשהגענו המורה החליף את הכותרת ואמר שהריטריט יהיה על “מה קורה כשאנו חיים”. זו מהות האימון שלנו להנות מהחיים המיוחדים והחד פעמיים שלנו.

In 2014, Thich Nhat Hanh offered a 21 day retreat entitled “What Happens When we Die?”. When we arrived, our teacher flipped this title to say that the 21-day retreat was on “ What Happens When we are Alive?” This is our practice, to enjoy this one precious life. Please join us as we share poetry, stories and engage in community building through the deep practice of question and answer.

ד”ר לארי וורד וד”ר פגי ראו וורד – מורים בכירים במסורת תיך נהאת האן, מלמדים במדינות רבות וכעת מתגוררים במקסיקו. ד”ר לארי וורד כתב את הספר ” הקארמה הגזענית של אמריקה” ויחד עם ד”ר פגי וורד כתבו את הספר “גן האהבה” לארי בעל תאר ד”ר במדעי המוח ופגי בעלת תאר ד”ר בחינוך מבוגרים.

Dr Larry Ward and Dr Peggy Rowe Ward – Senior teachers in the Thich Nhat Hanh tradition, they teach in many countries and currently live in Queretaro, Mexico.
Larry wrote America’s Racial Karma and Larry and Peggy co-authored Love’s Garden. Larry has a PhD in Neuroscience and Buddhism and Peggy has a PhD in Adult Education.

שאילה שליו – מורה לדהרמה ומיינדפולנס – הוסמכה להוראה וכמורת דהרמה על ידי מאסטר הזן תיך נהאת האן. פעילה בקהיליית תשומת-הלב בישראל מעל 20 שנה. מנחת קבוצות, ומעבירה ריטריטים בארץ ובחו”ל. ילידת אירלנד, מתגוררת בירושלים. מיישמת את פעילותה החברתית בדרכה של הדהרמה.
ברוך שליו – הוסמך להוראה וכמורה דהרמה על ידי המכובד, מאסטר הזן תיך נהאט האן. מתרגל טאי צ’י וצ’י גונג, מעל 35 שנה. מנסיונו כעובד-סוציאלי קהילתי, מלווה רוחני ויועץ, מאמין בתרומה הייחודית של “חכמת ההזדקנות” לסולידריות חברתית, מהיותה תנועה רב גילית של מתרגלים בערכי הדהרמה. מתגורר בירושלים.

בלב החיים עצמם, ריטריט אונליין מותאם להורים בהנחיית אלה טולנאי
2022-11-24
בלב החיים עצמם, ריטריט אונליין מותאם להורים בהנחיית אלה טולנאי
24-26/11, חמישי עד שבת

החיים משתנים, וכך גם התרגול, ומתרגלים רבים שואלים את עצמם ואותנו, כיצד יכול להתאפשר תרגול בתוך תנאי היומיום העמוס?
כדי לתת מענה לצורך שעלה מהסנגהה, החלטנו ליצור ריטריט זום בפורמט מאפשר: גם בהורות, בעומס, בסופי השבוע שאי אפשר לצאת בהם מהבית ישנה אפשרות לתרגל.

סוף השבוע יכלול שעות תרגול ולימוד משותפות וביניהם מרווחים לכל מה ומי שמבקש את תשומת ליבנו.
אולם המדיטציה הוירטואלי יהיה פתוח כל הריטריט לשבת יחד מתי שעוד מתאפשר.

בשעות התרגול המשותפת נתרגל תוך כוונה להזכר יחד באפשרות לנוח בלב כל הדברים. לעצור, להשתהות, לנשוף את אבק השכחה מעינינו ולראות יחד בהיר יותר את ההשתנות המתמדת שאנחנו ולטפח חמלה לתנאי ההזכרות והשכחה שבחיינו.
נקדיש זמן בתרגול ובלימוד לחמשת האורחים כאמצעי מיומן לעבודה עם התודעה על הכרית ומעבר לה. בשעות בהם לא נתרגל יחד מדיטציה נמשיך לתרגל ולגלות מה מתאפשר במפגש יציב, מתעניין וחומל עם אורחי התודעה.

נזמין את עצמנו להתעורר ולהעיר עצמנו מהאשליה שהתרגול הוא במקום אחר ובזמן אחר ובאמת באמת נסתקרן מה זה אומר להביא את התרגול, את שאיפת התודעה לחופש לתוך כל תנועות החיים.
ההזמנה החיה היא לראות את הריטריט הזה כאימון חי להיות למרכז שקט בלב מנדלת חיינו.
בעודי כותבת מילים אלו אני מרגישה את הפוטנציאל האדיר של ריטריט שכזה וסקרנית מאד מה הוא יאפשר לנו…

לו”ז הריטריט:

24/11 יום חמישי
16:00-19:00 – סשן התחלה, תרגול ולימוד
20:30 – תרגול ערב
25/11 יום שישי
9:00-12:00 – תרגול
15:00- 18:30 – תרגול ושיחה
20:30 – תרגול ערב
25/11 יום שבת
9:00-12:30 – תרגול
15:00- 17:00 – תרגול וסיום

קורס מבוא לדרך הבודהיסטית ולמדיטציית מיינדפולנס תובנה (ויפסנא) אונליין בהנחיית דוד לב
2022-11-27 19:00 - 21:30
8 מפגשים שבועיים בימי ראשון בערב בזום, ויום תרגול.
תאריכי המפגשים:
ימי ראשון החל מה- 27/11 ועד ה-15/01 בין 19:00-21:30
מפגש ארוך של לימוד ותרגול ביום שישי 06/01, בשעות 14:30-9:30

תשומת לב (מיינדפולנס) היא איכות מנטלית של התבוננות ללא שיפוטיות ותגובתיות, בתהליכים המתרחשים בתוכנו.

איכות זו נמצאת בלב התרגול הבודהיסטי ומדיטציית תובנה (ויפאסנה). זו מיומנות נרכשת, שפיתוחה מאפשר להרחיב את היכולת לפגוש את אירועי היומיום, מערכות היחסים והפעולות שלנו בצורה מאוזנת, פתוחה ומיטיבה יותר.

הדגש בקורס המבוא הוא הן על תרגול מעשי של מדיטציית תשומת לב והן על היפתחות לתרגול של חופש מסבל שמציעה הדרך הבודהיסטית.
נכיר את יסודות הדרך הבודהיסטית והאופן בו הם מתממשים בתרגול המעשי ובאורח החיים שלנו – באופן המכוון להפחתת ועצירת סבל עתידי, ומאפשר לנו לפתח חכמה וחמלה אותנטית באשר למתרחש בחיינו.
במהלך הקורס נעמיק במפגש עם חלקים שונים בחוויה – בגוף, ברגשות ובמחשבות, ונלמד כיצד המפגש איתם ועם ההתבוננות יכול לפתוח לנו פתח לחיים חופשיים יותר, בעלי יציבות ושמחה.

נושאי הקורס
• מבוא לדרך הבודהיסטית – ארבע האמיתות כבסיס לתפיסת העולם והתרגול הבודהיסטי.
• מהי מדיטציה? מהי תשומת לב? – כיצד לתרגל ולפתח יכולת להיות בתשומת לב?
• תשומת לב לנשימה וכיצד להרפות מדפוסי שליטה
• תשומת לב לתחושות הגוף מבלי לשנות אותן. התוודעות להרגלים והדפוסים החשיבתיים והרגשיים
• כיצד תשומת לב יכולה להיות מועילה בהכרת דפוסים אלה והשתחררות הדרגתית מהם.
• עבודה עם מכשולים וקשיים בתרגול – כיצד לזהותם ולהפוך אותם למנוף להעצמת התרגול ולהעמקת תשומת הלב.
• יישום התובנות של המדיטציה בחיי היום-יום – שימוש מיומן בגישות שרכשנו יכול להשפיע על היכולת שלנו ליצור איזון ושלווה ביחסים שבינינו לבין החיים והאנשים שסביבנו.
• כיצד לטפח איכויות של יציבות ושקט גם בתוך סערת החיים ולכוון לחופש מדפוסים מצמצמים בכל מרחבי היומיום – עבודה, מערכות יחסים ועוד.
• כיצד להמשיך לאחר הקורס – המשך התרגול האישי תוך כדי החיים ואפשרויות העמקה בקהילת תובנה ובכלל.

מפגש מקוון בסדרת מפגשי שבילים רבים דהרמה אחת: כנות עם עצמי, כנות עם אחרים – מה חוסם, מה מאפשר?
2022-12-02 10:00 - 12:30
לחצו לכניסה למפגש המקוון ולמתן דאנה

כנות עם עצמי, כנות עם אחרים – מה חוסם, מה מאפשר?

בהשתתפות: ד״ר גידי איפרגן, חגית הרמון, נחי אלון, יובל אידו טל
יום שישי, ה-02/12/22, בין השעות 10:00 ל-12:30 (מומלץ להתחבר כבר ב-9:30)
המפגש ייערך בשידור חי אונליין דרך תוכנת ZOOM. ניתן יהיה להיכנס לצפייה באירוע החל משעה 09:30, חצי שעה לפני תחילתו. מומלץ להתקין את תוכנת ZOOM על המחשב טרם תחילת המפגש. ניתן להורידה בקישור הבא.
חיינו הם מערבולת בלתי פוסקת המבעבעת מצבים משתנים של “צריך”, חייב”, “רוצה”, “לא רוצה”, “קשה”, “בלתי אפשרי”. אי-שקט מתמזג עם אי-שקט- ואין שקט לרגע…
כאשר אותו אי-שקט חיצוני חודר לתוכנו, אנו עשויים לחוש כעס, תסכול, אכזבה, פחד, שיפוטיות ואף תחושת חוסר ערך. נדמה לנו שנכשלנו וחיינו מתנהלים ללא שליטה.
לכן, אין זה פלא שדווקא כנות נתפסת לא אחת כתכונה בעייתית, בגלל הפוטנציאל שלה לעורר אי-שקט פנימי וחיצוני גם יחד, בגלל המחירים שהיא נושאת עימה.
במפגש זה נדבר על האופן בו הבודהיזם מתייחס לאיכות הנפשית של כנות, עם עצמנו ועם אחרים, ונבדוק האם ניתן לראות בה תכונה שיש לפתח כדי לאפשר לעצמנו מפגש שליו ומיטיב עם כל נסיבות החיים.
עלות המפגש: דאנה (תרומה כנדיבות הלב)
לחצו כאן לתרומה למורים ולבודהיזם בישראל

על המשתתפות/ים:
גידי איפרגן
ד”ר גידי איפרגן הוא עמית מחקר באוניברסיטת מונאש (מלבורן, אוסטרליה) החוקר את הפילוסופיה ההודית ואת הבודהיזם הטיבטי. מאז 1997 הוא מלמד יוגה ומדיטציה, תחילה בישראל ואחר כך במלבורן, אוסטרליה. ספריו “גילוי העצמי בפסיכולוגיה של היוגה” (2018) ו- “שלילה וחירות במשנתו של לונגצ’נפה” (2016) ראו אור בהוצאת רסלינג. בנוסף, תרגם לעברית את “מחזור היום והלילה: טקסט טיבטי על האימון בהתבוננות” מאת נמקהאי נורבו (1998).
חגית הרמון
הייתה נזירה במשך 12 שנים בפלאם ווילאג’ – מרכז התרגול של מורה הזן הידוע והאהוב תיך נאת האן, והוסמכה שם כמורת דהרמה. מטפלת בשיטת IFS. מתרגמת הספר ‘אמנות החיים’. מורה ותלמידה.
נחי אלון
פסיכולוג קליני, שעוסק בבודהיזם כתורה פסיכולוגית מעמיקה וכמשנת חיים רלבנטית. הקים וניהל במשותף עם פרופ’ יעקב רז את ‘פסיכודהרמה’ – מרכז לאימון וליישום הדהרמה בחיי היומיום. מחברם של ספרים בתחום הפסיכותרפיה שהושפעו מן הראייה הבודהיסטית. ממקימי יטי”ב- ידידי טיבט בישראל – עמותה שמטרתה סיוע לקהילה הטיבטית הגולה.
יובל אידו טל
מרצה בכיר ומורה למדיטציה. לומד ומלמד במסורת הזן היפני. מתרגם כתבים מסורתיים ומודרניים בתחומים אלה ומחברם של הספרים “בודהיזם מבוא קצר” ו”משירי אוֹגָאווָה יוּקִימִיצוּ”.

מהו קול הדממה? — סדנת מדיטציה וכתיבה קשובה עם מיכל ארבל — פרדס חנה
2022-12-30 10:00 - 13:00
מדיטציה וכתיבה הן דרכים נפלאות ללמוד את עצמנו ואת החיים. הן מאוד זמינות, ויחד עם זאת אנחנו בדרך-כלל מתקשים להגשים אותן מפני שאנחנו חיים בצפיפות – צפיפות בזמן ובמרחב, בדיבור ובעשייה, בריצה הרגילה של היומיום. כך אנחנו מתקשים לשמוע את הקול האמיתי הנובע מהחיים בתוכנו ומסביבנו, הקול שמעבר לענני המחשבות והסיפורים הרגילים.
בסדנה נשהה במדיטציה של תשומת-לב, בהוויה קשובה לאור השאלה: “מהו קול הדממה?”, ונתנסה בכתיבה שנובעת מתוך הנוכחות השקטה. כמו-כן, יהיה מקום לשיח ושיתוף.
~~~
הקבוצה קטנה ומספר המקומות מוגבל.
הפרטים המלאים וקישור לטופס הרשמה – באתר בית קשב:
https://www.betkeshev.org/activities/retreats-04
לשאלות מוזמנות/ים ליצור קשר עם מיכל: 052-3939626
~~~

דרך הבודהה, דרך חיים – קבוצת בוקר שבועית בטבעון עם מאיר זוהר
2023-01-02 10:15 - 11:45 | קריית טבעון, קריית טבעון
דרך הבודהה, דרך חיים
קבוצת לימוד ומדיטציה עם מאיר זוהר
קורס דהרמה — שיעורים בדרך הבודהה
ימי ב’ 10:15-11:45 בקרית טבעון

~ ~ ~
הדהרמה (Dharma), דרך הבודהה, היא דרך חיים, דרך של קשב לחיים ברגע הזה – זו דרך של התבוננות נכוחה לעומק הדברים, והקשבה שלמה בחמלה בלב המצב האנושי.
במהלך הקורס נתנסה במדיטציה של תשומת-לב, היא קשב גוף-נפש ברגע הזה, ונלמד לפגוש גלויות את עובדות החיים, להשתחרר לחופשי מרעיונות מוטעים ובאמת להבין את טבע הדברים – אין דבר קבוע ונפרד, כך הם החיים; כך נלמד להתבונן ולהבין את הוויית הגומלין של החיים ואת הריקות של כל הדברים.
בנוסף נלמד אודות סמסארה ונירוואנה, אין-אני וקארמה, ועוד … נלמד לגלות חוכמה וחמלה בליבנו ובחיינו, ולהגשים אותן בפעולה קשובה בכל מצב חיים ממשי.
~~~
מאיר זוהר מלמד מדיטציה כדרך חיים. הוא למד וחי בקהילתו של תיק-נהאט-האן (Thich Nhat Hanh), והיה נזיר בודהיסט במשך תשע שנים.
כיום מאיר חי בקרית טבעון. הוא פוגש אנשים בסדנאות ומפגשים קבוצתיים, ומציע גם ליווי דרך אישי.
~~~
כל מפגש בקורס כולל התנסות במדיטציה של תשומת-לב, לימוד של דרך הבודהה כדרך חיים ברגע הזה, ושיח פתוח לשיתוף ושאלות.
הצטרפות של משתתפים חדשים תתאפשר לאחר שיחה עם מאיר – המתעניינים מוזמנים להצטרף לקבוצה ולהתנסות.
עם זאת, כדי לאפשר לימוד מעמיק אנחנו מבקשים מהנרשמים להיות מחויבים למסגרת של השתתפות המשכית.

הקבוצה נפגשת בימי שני 10:15-11:45

המפגשים מתקיימים בטבעון, בקבוצה קטנה בבית פרטי מרווח

דמי ההשתתפות בקורס הם 800 ₪ כל 10 שיעורים (שיעור ניסיון בתשלום של 80 ₪)

נדרשת הרשמה מראש — לשאלות ופרטים נוספים מוזמנים/ות להתקשר 052-684-0864 או ליצור קשר

אונליין - סנגהה ב"בית אימון הרוח" - קבוצת ישיבה שבועית - בהנחיית רפי שגב
2023-01-02 19:00 - 21:00 | מפגש מקוון
סנגהה היא קבוצת עמיתים קבועה ללימוד ולאימון של הדרך הבודהיסטית:
נשב יחד למדיטציה, נשוחח, נשתף ונלווה את המפגש בקריאת טקסטים וקטעים מתוך ספרות שמקורה במסורת הבודהיסטית לדורותיה. במהלך המפגשים נתנסה בתרגול מדיטציה מגוון – זאזן, שאמטה וויפאסנה. בהמשך לישיבה, נשתף בתובנות ובקשיים שמתגלים בתרגול הפורמאלי ובאתגרים העומדים בפני יישומה של הדרך בחיי היום יום.
משמעות תהליך הלימודי ועומק האימון המשותף בקבוצה תלוי בנכונות חברי הסנגהה לקחת חלק מלא, רציף ועקבי בכל המפגשים. לצורך כך, ניתן יהיה להצטרף לארבעה מפגשי התנסות, לאחריהם להתחייב לפעילות מלאה בסנגהה.
ההשתתפות בקבוצת התרגול מתאימה למתרגלים בעלי רקע וניסיון מוקדם בדהרמה.
פרטים:
משך המפגש שעתיים, אחת לשבוע, ימי ב’ בין 19:00-21:00, החל מ- 2.11, ברצף על פני השנה. הסנגהה מתקיימת בזום.
עלות חודשית: 250 ש”ח
להרשמה:
ניתן לפנות לרפי שגב 052-3689606
או בדוא”ל rafi.segev2012@gmail.com
מנחה: רפי שגב
צועד בדרך הדהרמה כ – 10 שנים.
עבורי הדרך היא מצפן לחיים בנוכחות טובה ובעלת משמעות.
הדרך מאפשרת לי טיפוח איכויות שמצויות בכל אחד ואחת מאתנו, איכויות לב כמו חמלה אהבה ושמחה לטובתנו ולטובת כל הסובבים אותנו.
ברוח הבודהיסטית, אני מלווה אנשים המתמודדים עם מצבי בריאות קשים, ונמצא לצידם בסיטואציות המורכבות שהחיים מזמנים להם.
ניהלתי במשך מספר שנים את פסכיכודהרמה, בית ספר לתורת הנפש הבודהיסטית . כיום אני מנהל את “שותפים למסע” – תכנית להכשרת מלווים למתמודדים עם מחלות קשות.

תרגול מדיטציה וזן בהוד השרון
2023-01-04 08:30 - 10:00 | מצילתיים – הוד השרון
אנו מזמינים אתכם להצטרף לקבוצת לימוד ותרגול מדיטציה בדרך הזן בהוד השרון.
מרכז הזן בהוד השרון הוא חלק מבית הספר הבינלאומי לזן – קואן אום (Kwan Um) המונה למעלה ממאה מרכזים בכל העולם. הקבוצה מיועדת לחדשים ולוותיקים כאחד. אנו מציעים הדרכה ראשונית לתרגול מדיטציה, כך שתוכלו להתחיל ולתרגל מדיטציה גם בקבוצה וגם בבית באופן עצמאי.
אנו נפגשים מדי שבוע, משוחחים ושותים כוס תה יחדיו, מתרגלים את סוגי המדיטציה השונים ומקבלים הכוונה מהמורה שלנו יובל גיל.
✽ ✾ ✿ ❀ ❁ ❃ ❊ ❋
תרגול הזן מכוון אותנו לחוות את החיים כפי שהם כאן ועכשיו. להיוודע לטבע האמיתי שלנו ולפעול בפתיחות, חמלה וחכמה.
פרטים נוספים
מיקום: רח’ המצילתיים – הוד השרון
*לפני הגעתכם יש ליצור קשר טלפוני – אנו מבקשים לא להגיע ללא תאום מראש
לשאלות ופרטים נוספים: 054-9472290 (תום)
מרכז הזן בהוד השרון מציע תרגולי מדיטציה על בסיס קבוע בימים ראשון, שלישי ורביעי. אנו מקיימים מפגשי מבוא במהלכם יוסבר מה זה זן, איך עושים מדיטציה, יודגמו תרגילי מדיטציה והסברים נוספים על זן בודהיזם.
לפרטים נוספים: תום 054-9472290 או באתר: http://bit.ly/38cMSjv

מפגש מקוון – בודהיזם – העמקה : סוגיות בהשקפה הבודהיסטית מנקודת המבט של המאהיינה – שלמה בזם
2023-01-08 17:00 - 18:30 | מפגש מקוון
https://zoom.us/j/708569346
לפרטים נוספים : שלמה בזם – 054-4201874
ניתן להאזין לשיעורים כאן : https://soundcloud.com/user-378573212

מפגש מבוא לחדשים + קבוצת תרגול מדיטציית זן בהוד השרון
2023-01-08 19:30 - 21:00 | מצילתיים – הוד השרון

קליאנה מיטרה: רעות רוחנית בדרך הבודהה – סדנת שבת עם מאיר זוהר – מעגן מיכאל
2023-01-14 10:00 - 17:00
~~~
קליאנה מיטרה (Kalyana Mitra) זה ידיד דרך, חבר קשוב שמלווה אותנו בדרכנו ומאיר אותה עבורנו; זה אדם שמקשיב ותומך וגם מאתגר, מזמין ומאפשר להעז להתעורר לחיים ברגע הזה.
קליאנה מיטרה זו רעות רוחנית, שותפות דרך שיש בה נכונות להיות ביחד תלמידים של החיים; זה החופש להיות אינטימיים עם כל הדברים, להיות גלויים עם עצמנו ועם זולתנו ויחד להיענות לקריאה של החיים, יחד לנשום את הנשימה של החיים.
קליאנה מיטרה זה מרחב קשב בו אנחנו חופשיים לגלות את ליבנו, את הקוצים ואת הפרחים, לשתף את השאלות והאתגרים אותם אנחנו פוגשים ואת התובנות שאנחנו מגלים; זה מרחב הוויה בו אנחנו מגישים את נוכחותנו בגישה ידידותית לכל הדברים, גישה קשובה לחיים.
קליאנה מיטרה זו אחווה נדיבת-לב, נתינה הדדית בחמלה, שמחה של מפגש לבבות באינטימיות קשובה – אדם עם אדם ללא משחקי תפקידים, לב אל לב בלב החיים; זה החופש לפגוש אדם ולהיות יחד איתו בעוד הוא לומד ומגלה את עצמו ומוצא את דרכו, וכך ללכת בדרך יחד עם שותף מלווה במסע ההרפתקה של החיים – זה החופש לגלות ביחד את המתנה של החיים ברגע הזה.
~~~
ההשתתפות בהרשמה מראש — הפרטים המלאים של הסדנה, וקישור לטופס ההרשמה, באתר בית קשב:
https://sites.google.com/view/new-keshev/activities/retreats-02
~~~

קבוצת תרגול בתל אביב - תובנה - רני עובדיה
2023-01-18 10:00 - 12:00 | בית הסנגהה, עובדיה מברטנורה 21, תל אביב
קבוצת תרגול שבועית בבית הסנגהה בתל אביב עם רני עובדיה.
ימי רביעי.

הקשבה עמוקה, דיבור מיטיב - קורס העמקה עם אילן לוטנברג
2023-01-23 18:00

מפגש מקוון בסדרת מפגשי שבילים רבים דהרמה אחת: אמת ״יחסית״? אמת ״מוחלטת״? אמת ״טיפולית״? מה ״באמת״ לימד הבודהה
2023-02-03 10:00 - 12:30
אמת ״יחסית״? אמת ״מוחלטת״? אמת ״טיפולית״?
מה ״באמת״ לימד הבודהה

בהשתתפות: הנזיר קַארצוֹן (יקי פלט) ד״ר סטיבן פולדר, ד״ר עודד ארבל, ד״ר רועי צהר
יום שישי, 3 בפברואר 2023, בין השעות 10:00 ל-12:30 (מומלץ להתחבר כבר ב-9:30)
המפגש ייערך בשידור חי אונליין דרך תוכנת ZOOM. ניתן יהיה להיכנס לצפייה באירוע החל משעה 09:30, חצי שעה לפני תחילתו. מומלץ להתקין את תוכנת ZOOM על המחשב טרם תחילת המפגש. ניתן להורידה בקישור הבא.
אחת ממילות המפתח של הדרך הבודהיסטית היא “אמת”. נאמר שהבודהה לימד 84,000 שיעורים שבכולם הצביע על האמת.
בטקסטים הבודהיסטיים ובפרשנויות שלהם, אנו קוראים רבות על “ארבע האמיתות הנאצלות” הנמצאות בליבת הלימוד, על “אמת יחסית” (ארצית), על “אמת מוחלטת” (על-ארצית).
עם זאת, אין בטקסטים הללו אחידות בהתייחסות למושגים אלו ואנו מוצאים בהם גישות שונות, שלעיתים אף נראות כסותרות זו את זו.
במפגש זה נחקור את מושג “האמת” בהקשר הבודהיסטי שלה, ונשמע התייחסויות לנושאים כמו:

האם הבודהה לימד ״אמת״ כלשהי?
האם ניתן בכלל ללמד ״אמת״ כלשהי?
האם יש “אמת בודהיסטית” המקובלת על כל הזרמים והאסכולות?
האם הבודהה לימד רק “אמת טיפולית” המותאמת לרמות השונות של ההולכות.ים בדרך?
האם ה״אמת״ מובילה לשחרור?

עלות המפגש: דאנה (תרומה כנדיבות הלב)
לחצו כאן לתרומה למורים ולבודהיזם בישראל

על המשתתפות/ים:
הנזיר קַארצוֹן (יקי פלט)
יליד ישראל, בשנת 2003 החל בלימודי השפה הטיבטית ומשנת 2005 הוא מתגורר באוסטרליה, במרכז הבודהיסטי הגדול ביותר בחצי הכדור הדרומי – מכון צ’נרזיג ללימוד ותרגול בודהיזם טיבטי (Chenrezig Institute), שם הוא מתרגם ומלמד שיעורים בפילוסופיה בודהיסטית.
סטיבן פולדר
המייסד והמורה הבכיר של “עמותת תובנה”. מלמד מזה כ-20 שנים, עיקרן בישראל וחלקן בחו”ל, ריטריטים, קורסים ושיעורים שנתיים, ברובם למתרגלים ותיקים, ועסק גם בהכשרת מורים בישראל. דוגל בשימוש בדהרמה לקידום השלום בחברה. למד באוניברסיטת אוקספורד ובלונדון, בעל תואר דוקטור לביולוגיה מולקולרית, ופרסם ארבעה-עשר ספרים אקדמיים ופופולאריים בנושא של ריפוי פנימי וחיצוני.
עודד ארבל
פסיכיאטר ופסיכותרפיסט. מייסד ומנהל מרפאת המיינדפולנס של המרכז לבריאות הנפש בבאר-שבע, מנהל היחידה לטיפול יום “גבים” בבית החולים ועומד בראש התכנית להכשרת מטפלים בפסיכותרפיה מבוססת חוויה, של מרכז המיינדפולנס המדברי. עוסק במחקר קליני בתחום התערבויות טיפוליות בהשראה דהרמית וטיפול פסיכדלי. עוסק בטיפול דינאמי, פרטני מבוסס מיינדפולנס ובודק את המימשק בין תיאוריות פסיכואנליטיות קלאסיות לדהרמה. יושב, לומד ומלמד זן בודהיזם.
רועי צהר
מרצה בכיר בחוג ללימודי דרום ומזרח אסיה באוניברסיטת תל אביב ומתמחה בהסטוריה של הפילוסופיה עם דגש על המסורות הבודהיסטיות והברהמניות של המחשבה ההודית.
במסגרת העיסוק שלו בפילוסופיה של השפה והנפש הוא עסק באינטרסוביקטיביות במחשבה הבודהיסטית, ובתאוריות של משמעות בפילוסופיה ההודית, בהן עוסק גם ספרו A Yogācāra Buddhist Theory of Metaphor (הוצאת אוניברסיטת אוקספורד, 2018). הספר זכה בפרס “טושיהידה נומטה” לספר הטוב ביותר בלימודי בודהיזם לשנת 2018 מטעם מכון המחקר ללימודי בודהיזם, אוניברסיטת ברקלי. הוא פרסם על הפילוסופיה של הרגשות בהודו, ובין השאר הוא כותב ספר על עבודתו בסנסקריט של המשורר וההוגה ההודי אשווגהושה.

זן ואמנות הצלת הפלנטה - חצי יום תרגול לרגל הוצאת התרגום החדש של ספרו של מורה הזן תיך נאת האן
2023-02-03 10:00 - 14:00
קהילת תשומת הלב בישראל והמרכז הרוחני של נווה שלום שמחים להזמין ליום לימוד ותרגול
לכבוד צאת התרגום לעברית לספר “זן ואמנות הצלת הפלנטה”
מאת מורה הזן הויאטנמי הידוע: תיך נאת האן ולציון שנה למותו
למידע נוסף והרשמה: http://bit.ly/zenve
המקום: מרכז רוחני נווה שלום~וואחת אלסלאם
מועד: יום שישי ה-3 לפברואר
שעות: 10:00-14:00
בהשתתפות:
-מורת הדהרמה ומתרגמת הספר חגית הרמון
-מורת הדהרמה דורית שיפין
-ד’ר אבנר גרוס: חוקר שינויי אקלים במחלקה לגאוגרפיה ובבית הספר לקיימות ושינויי אקלים באוניברסיטת בן גוריון

התשלום בתרומה( דאנה) לכיסוי עלויות המקום ולמורה חגית הרמון

~על פי משנתו של תיך נאת האן, אחד המורים הרוחניים החשובים ביותר בעת המודרנית, ההפרדה בין אדם ל”סביבה” היא מלאכותית וגורמת לסבל רב – לכדור הארץ, למינים הרבים ההולכים ונכחדים החיים עליו, וגם לנו. בספרו החדש הוא מגיש דרך לראות דברים נכוחה ובה בעת לא להיכנע לייאוש ולכעס. כפי שפעל בחייו, הוא מתווה דרך פעולה הנטועה בתרגול אישי עמוק ומחויב, מתוך מקום מפוכח והיכולת לראות את הטוב – שבעולם ושבנו.

במהלך היום נתרגל ביחד ישיבה, הליכה, ושיתוף, ונלמד על התרגול החשוב של היעדר פחד, החשוב כל כך תמיד ובייחוד כעת.

קבוצת תרגול בהרצליה - ידידי הדהרמה
2023-02-03 19:00 - 21:00 | הרב קוק 33 – הרצליה, הרב קוק 33, הרצליה
ימי ראשון בשעה 19:00 . במפגשים האזנה בצוותא להקלטות, לימוד טקסטים וכמובן מדיטציה.
לפרטים נוספים ניתן להתקשר לאביתר 0547882043
קבוצת תירגול מדיסין בודהה
הקבוצה נפגשת אחת לחודש בהרצליה,הרב קוק 33.
לקבלת פרטים נא לפנות למיכל michali67@yahoo.com או בטלפון 077-3430022

קבוצת תרגול ולימוד בכפר סבא - פניננדו בהיקו
2023-02-08 19:30 - 21:30
במפגשי הקבוצה נלמד את תורת הבודהה ישירות מהדרשות המיוחסות לו (הסוטות של הקאנון הפאלי). כל מפגש יכלול קריאה מהסוטות ותרגול מדיטציה.
על המנחה: את הקבוצה ינחה פניננדו בהיקו, נזיר ישארלי במסורת התרוואדה

מפגש מקוון – בודהיזם – א-ב של בודהיזם, הבסיס הפרקטי והתרגולי של הבודהיזם -שלמה בזם
2023-02-11 12:43 | מפגש מקוון
https://zoom.us/j/500864796
לפרטים נוספים : שלמה בזם – 054-4201874
ניתן להאזין לשיעורים כאן : https://soundcloud.com/user-378573212

מתחילים את היום במדיטציה - קבוצת ישיבה יומית - ידידי הדהרמה - אונליין
2023-02-12 07:00 - 08:00 | מפגש מקוון
אנו שמחים להודיע על מדיטציה מונחית שנקיים בימי ראשון עד שבת, מידי שבוע, בשעה 07:00 בבוקר למשך כשעה.
המדיטציות בימי ראשון, שלישי, שישי ושבת, יועברו ע”י מאיה חורב. מאיה לומדת ומתרגלת בדרהמסלה, מעבירה מדיטציות בטושיטה מזה כארבע שנים, והיא תעביר לנו בכל מפגש מדיטציה מונחית שתתבסס על הלימוד וההנחיות של מורנו גלן סוונסון.
המדיטציות בימי שני וחמישי יועברו ע”י יעל שלו. יעל לומדת ומתרגלת משנת 1996, ומשתפת בדהרמה בעידודה והנחייתה של מורתה, הנזירה טובטן צ’ודרון, אם מנזר סרוואסטי. בכל מפגש יעל תעביר מדיטציית ריכוז, ואולי גם מדיטציה אנליטית בנושא לאם-רים.
המדיטציות בימי רביעי יועברו ע”י ליאורה פרייס. ליאורה לומדת ומתרגלת משנת 1997. לליאורה מורים רבים מהם קיבלה שיעורים והנחיות. המורה העיקרי שלה הוא לאמה פלג’ור – ראש מנזר קרדנג בזרם הדרוקפה קאגיו, הנמצא בצפון הודו. בכל מפגש ליאורה תעביר מדיטציית שמהטה, שהייה בשלווה.
התרגול יתקיים באמצעות אפליקציית הזום הקלה לתפעול בלינק הבא: https://us04web.zoom.us/j/925423723
אנא התחברו ב-06:55 כדי שנוכל להתחיל בזמן. הנחיות לגבי אופן הפעלת תכנת הזום תוכלו לראות בתחתית העמוד.
אין צורך בהרשמה מראש. אפשר להצטרף באמצעות הלחיצה על הקישור הנ”ל במועד המפגש המקוון.
המבקשים להצטרף לקבוצת ווטסאפ שתוקם ע”י מאיה חורב לצורך המפגשים מוזמנים/ות לשלוח למספר: 0584696830 ונצרף אתכם/ן.
